Analize și opinii 


Gheorghe Piperea: “Să îi învăţam pe 


copiii și nepoţii noștri asta.” 


O Acum 34 minute 31 Vizualizari 8) 2 Timp de citire 


Noi, cei de azi, ne-am născut în vreme de pace, iar voi, copii și nepoții noștri, v-aţi născut în vreme de pace și 
de oarecare prosperitate. Ba chiar aveţi o libertate parţială, obţinută cu pipeta și amestecată cu iluzii și 
simulaţii de libertate. 

Dar bunicul meu din partea tatălui a fost la război cu rușii. A stat acolo prizonier mai mult de trei ani, inclusiv 
câteva luni după finalul războiului. Când a ajuns acasă, a găsit-o pe bunica mea din partea tatălui arestată 
pentru o crosnie de lemne culese din pădure. Și-a găsit copii rămași în viaţă plini de păduchi. Alţi cinci 
muriseră deja, de foame. 

lar bunica mea din partea mamei s-a încălzit o săptămână cu lemnul din casa pusă pe foc bucată cu bucată. 
lernile acelea au fost cumplite, iar verile din '46 și '47, foarte calde și secetoase. A fost foamete, boală, 
sărăcie. Oamenii aceea s-au hrănit cu plante din pădure, coajă de copac şi mălai cu carcaleţi, aruncat din 
morile chiaburilor. 

Cu toate acestea, a fost tatăl meu în '49 și a fost mama mea în '50. Și am fost eu în '70. 

Şi am fost toţi cei de azi, rezultat al vieţii de chin al acelor oameni. 


Avem marele noroc de a-i fi avut pe ei atunci, deciși să vină acasă, hotărâți să rămână în viață, convinși că 
războiul nu mai trebuie să se repete. Și visând mereu la libertate și democraţie, în credinţă și în sânul familiei, 
alături de neamul lor. 

Să nu uităm asta. 

Să îi învățam pe copiii şi nepoţii noștri asta. 

Lumea nu s-a născut ieri. Războiul nu e un joc pe calculator. Tirania nu se instalează mâine -— vine progresiv, 
pas cu pas, pe nesimţite, cu sărăcie, foamete, frig, sete, frică, “nevoia” de salvator și de dușman. Vine pe 
măsura construirii “necesității” de a vă alege tabăra în care să supraviețuiți. 

Vestea rea este că, la fel ca și bunicii mei, nu alegem noi, aleg alţii pentru noi. Cu excepţia cazului în care 
devenim conștienți vă suntem mulţi și chiar putem face noi alegeri în cunoștință de cauză. 

Așadar, nu vă duceţi duios în acea noapte a totalitarismului care pare blândă și confortabilă. 

Nu daţi libertatea pe siguranţă. 

Hai Liberare! 

